Παλαιό Φάληρο (καλαθοσφαίριση γυναικών)

Ο Αθλητικός Όμιλος Παλαιού Φαλήρου είναι ελληνικό αθλητικό σωματείο, που δραστηριοποιείται στο δήμο του Παλαιού Φαλήρου στην Αθήνα. Επίσημο έτος ίδρυσής του είναι το 1926 και αγωνίζεται με χρώματα το μπλε και το κίτρινο.

Το τμήμα γυναικείας καλαθοσφαίρισης του συλλόγου είναι ένα από τα ιστορικότερα στην Ελλάδα, το οποίο συμμετείχε στις πανελλαδικές διοργανώσεις στο μεγαλύτερο μέρος των τελευταίων πέντε δεκαετιών. Έδρα του τμήματος είναι το ανακαινισμένο «Ρέστειο» Κλειστό Γυμναστήριο την περιφερειακή οδό Φλοίσβου – Φαλήρου. Νομικά αποτελεί ένα από τα ερασιτεχνικά τμήματα του συλλόγου.

 Ιστορική αναδρομή 
 Η δεκαετία του 1970 
Η γυναικεία ομάδα καλαθοσφαίρισης του Παλαιού Φαλήρου έχει μακρά παράδοση στο χώρο της ελληνικής γυναικείας καλαθοσφαίρισης, συμμετέχοντας στις πανελλαδικές διοργανώσεις σχεδόν από την αρχή, ξεκινώντας τη δεκαετία του 1970.

Την αγωνιστική περίοδο 1973-74 στο Πανελλήνιο Πρωτάθλημα διαγωνίστηκαν δύο ομάδες της Αττικής και δύο ομάδες της Θεσσαλονίκης, ανάμεσα στις οποίες βρέθηκε και το Παλαιό Φάληρο. Διεξήχθησαν έξι παιχνίδια, έτσι ώστε όλοι να αντιμετωπίσουν όλους από μία φορά. Το Παλαιό Φάληρο γνώρισε τρεις ήττες και τερμάτισε ουσιαστικά τελευταίο.Αρχείο εφημερίδας «Αθλητική Ηχώ»

Την επόμενη χρονιά, 1974-75, την Αττική εκπροσώπησαν τρεις ομάδες και τη Θεσσαλονίκη δύο. Η εικόνα αντιστράφηκε αυτή το φορά, καθώς το Παλαιό Φάληρο επικράτησε και των τεσσάρων αντιπάλων του. Με τον τρόπο αυτό αναδείχθηκε Πρωταθλητής Ελλάδος για πρώτη φορά στην ιστορία του.«Πρωταθλητές Ελλάδος Καλαθοσφαίρισης Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Την περίοδο, 1975-76, στο Πανελλήνιο Πρωτάθλημα έλαβαν μέρος τρεις ομάδες της Αττικής, μία από τη Θεσσαλονίκη και μία από το Βόλο. Στο πλαίσιο αυτό, η φαληρική ομάδα συγκέντρωσε δύο νίκες και δύο ήττες, με αποτέλεσμα να τερματίσει στην 3η θέση.

Την επόμενη χρονιά, 1976-77, οπότε και η κατανομή των ομάδων ήταν η ίδια, το Παλαιό Φάληρο συνέλεξε μία νίκη περισσότερη, χωρίς ωστόσο να κερδίσει τον Τίτλο. Ειδικότερα είχε απολογισμό 3 νίκες και 1 ήττα, καταλαμβάνοντας τη 2η θέση της τελικής κατάταξης.

 Η δεκαετία του 1980 
Η ομάδα του Παλαιού Φαλήρου προσέθεσε ένα δεύτερο Πανελλήνιο Πρωτάθλημα στο παλμαρέ της, εκείνο της περιόδου 1981-82.

Το 1983 αγωνίστηκε για πρώτη φορά σε διεθνή ευρωπαϊκή διοργάνωση και ειδικότερα στο «European Cup for Women's Champion Clubs», παλαιότερη μορφή της σημερινής EuroLeague.«A.C. Palaio Faliro: Team History», πληροφορίες στον επίσημο ιστότοπο της FIBA Europe.

Πρωτάθλημα για την Α' Εθνική Κατηγορία διοργανώθηκε για πρώτη φορά τη χρονιά 1984-85. Το Παλαιό Φάληρο πραγματοποίησε το ντεμπούτο του στο θεσμό την επόμενη περίοδο, 1985-86, οπότε και τον τίτλο του Πρωταθλητή Ελλάδος διεκδίκησαν 10 ομάδες. Έχοντας συγκεντρώσει 13 νίκες και 5 ήττες, οι κυανοκίτρινες τερμάτισαν στην 3η θέση της τελικής βαθμολογίας, λαμβάνοντας παράλληλα το δικαίωμα εξόδου στις ευρωπαϊκές διοργανώσεις το επόμενο φθινόπωρο.Αρχείο εφημερίδας «Αθλητική Ηχώ», φύλλα: 11 Νοεμβρίου 1985 (σελ. 2), 10 Φεβρουαρίου 1986 (σελ. 2), 1 Απριλίου (σελ. 5), 7 Απριλίου (σελ. 3).

Συγκεκριμένα, διαγωνίστηκε στον ευρωπαϊκό διαγωνισμό του Κυπέλλου Liliana Ronchetti. Έπαιξε σε δύο αγώνες γνωρίζοντας ισάριθμες ήττες. Σαν αποτέλεσμα αποκλείστηκε από τη συνέχεια της διοργάνωσης.

Την αγωνιστική περίοδο 1987-88 η απόδοση της ομάδας στα πλαίσια της Α' Εθνικής υπήρξε χαμηλή, κάτι που της στοίχισε και τον υποβιβασμό. Αναλυτικότερα είχε απολογισμό 7 νίκες και 15 ήττες, με αποτέλεσμα να καταταγεί στην 11η και προτελευταία θέση της τελικής βαθμολογίας, πάνω από τον ουραγό Ηρόδοτο Νέας Αλικαρνασσού.Αρχείο εφημερίδας «Αθλητική Ηχώ», φύλλο Δευτέρας 28 Μαρτίου 1988, σελίδα 4.

 Η δεκαετία του 1990 
Την περίοδο 1990-91 το Παλαιό Φάληρο επέστρεψε στην Α' Εθνική, Πρωτάθλημα στο οποίο συμμετείχαν 12 σύλλογοι συνολικά. Η συγκομιδή της χρονιάς ήταν μόλις 6 νίκες σε 22 αγώνες, με αποτέλεσμα να καταταγεί αρκετά χαμηλά και συγκεκριμένα στη 10η θέση. Παρ' όλα αυτά απέφυγε τον υποβιβασμό.

Την επόμενη χρονιά, 1991-92, ο σύλλογος σκαρφάλωσε στην 8η θέση της τελικής βαθμολογικής κατάταξης. Συγκέντρωσε 8 νίκες και 14 ήττες, ισοβαθμώντας με την ομάδα του Παγκρατίου. Βάσει των μεταξύ τους αποτελεσμάτων τοποθετήθηκε χαμηλότερα από αυτήν στην κατάταξη.

Την αγωνιστική περίοδο 1992-93 το Πρωτάθλημα της Α' Εθνικής έγινε απαιτητικότερο, καθώς οι συμμετέχουσες ομάδες αυξήθηκαν σε 14 στον αριθμό. Το Παλαιό Φάληρο δεν έδειξε ανταγωνιστικό πρόσωπο, κατάφερε, ωστόσο, να εξασφαλίσει την παραμονή του στην κατηγορία παρά το γεγονός ότι τερμάτισε στη 12η θέση. Ο απολογισμός της χρονιάς ήταν 7 νίκες και 19 ήττες.

Την επόμενη χρονιά 1993-94, οπότε και τον τίτλο του Πρωταθλητής Ελλάδος διεκδίκησαν ξανά 14 ομάδες, το Παλαιό Φάληρο είχε ισοζύγιο από 10 νίκες και 16 ήττες. Την ίδια επίδοση είχε και η Αγία Παρασκευή, ωστόσο στην τελική κατάταξη οι κυανοκίτρινες τοποθετήθηκαν στη 10η θέση, μία υψηλότερα από την άλλη ομάδα. Αμφότερες απέφυγαν τον υποβιβασμό.Αρχείο εφημερίδας «Αθλητική Ηχώ», φύλλο 18 Απριλίου 1994, σελίδα 11.

Την περίοδο 1994-95 το Παλαιό Φάληρο συνέχισε την πορεία του στην Α' Εθνική και μάλιστα βελτίωσε ελαφρά τη θέση του στην τελική κατάταξη. Ειδικότερα ολοκλήρωσε τις αγωνιστικές του υποχρεώσεις στην 9η θέση σε σύνολο 14 συλλόγων, έχοντας πετύχει 12 νίκες και 14 ήττες. Υπήρξε δε ο άτυχος ισοβαθμίας με το Γυμναστικό Κομοτηνής.

Η αγωνιστική περίοδος 1995-96 υπήρξε μια από τις πιο αξιοσημείωτες στην ιστορία του συλλόγου, καθώς αναδείχθηκε τρίτη καλύτερη ομάδα στην Ελλάδα, πίσω από τον παντοδύναμο Σπόρτιγκ Αθηνών και τη Μ.Ε.Ν.Τ. Ο απολογισμός της χρονιάς ήταν 16 νίκες και 10 ήττες, καθώς κι ένα από τα εισιτήρια συμμετοχής στις ευρωπαϊκές διοργανώσεις του επόμενου φθινοπώρου.Αρχείο εφημερίδας «Αθλητική Ηχώ», φύλλο 6 Μαΐου 1996, σελίδα 19. Την ίδια χρονιά το Παλαιό Φάληρο έλαβε μέρος στην πρώτη επίσημη διοργάνωση του Κυπέλλου Ελλάδος γυναικών, στα πλαίσια της οποίας έδωσε ένα μόλις παιχνίδι. Σε αυτό γνώρισε την ήττα με σκορ 66-73 από το Παγκράτι και κατά συνέπεια αποκλείστηκε από τη συνέχεια. Την ίδια χρονιά η αθλήτρια του συλλόγου, Μαρία Σαμορούκοβα, αναδείχθηκε M.V.P. του ελληνικού All-Star Game.«All Star Game Μπάσκετ Γυναικών 24/3/1996 Πατήσια», άρθρο στον ιστότοπο WePlayBall.gr, 22 Μαρτίου 2009.


Ronchetti Cup 1996-1997:
  Λαβεζίνι Πάρμα: 74-59, 68-97
  Ελιτζούρ Ολόν: 68-83, 73-51

Με έντονα γράμματα σημειώνονται τα αποτελέσματα του Π. Φαλήρου.Στα πλαίσια του εγχώριου Πρωταθλήματος της Α' Εθνικής Κατηγορίας για την περίοδο 1996-97 το Παλαιό Φάληρο επέστρεψε στις χαμηλές επιδόσεις κλείνοντας τη χρονιά στη 10η θέση του τελικού βαθμολογικού πίνακα.Περιοδικό «Το Τρίποντο», 26 Απριλίου 1997, σελ. 68-71. Απέναντι σε 13 αντιπάλους συγκέντρωσε 10 νίκες και 16 ήττες, ενώ δεν παρατηρήθηκε κάποια ισοβαθμία. Στο Κύπελλο διαγωνίστηκε απευθείας στη 2η Αγωνιστική της Β' Φάσης, όπου και ηττήθηκε αμέσως από το Θρίαμβο Αθηνών με σκορ 69-55. Την ίδια περίοδο έλαβε μέρος στο Κύπελλο Liliana Ronchetti δίνοντας τέσσερα παιχνίδια. Αντίπαλοί του ήταν η ιταλική Λαβεζίνι Πάρμα και η ισραηλινή Ελιτζούρ Ολόν. Ηττήθηκε σε όλα τα παιχνίδια, εντός κι εκτός έδρας, οπότε δεν συνέχισε περαιτέρω στο θεσμό. Πρόεδρος του συλλόγου τη χρονιά αυτή ήταν ο Μίλτος Βερύκοκος και γενικός διευθυντής ο Γιώργος Πατέρας.«A.C. Palaio Faliro: Ronchetti Cup 1996-1997 Roster», πληροφορίες στον επίσημο ιστότοπο της FIBA Europe.«A.C. Palaio Faliro: Ronchetti Cup 1996-1997 Results», πληροφορίες στον επίσημο ιστότοπο της FIBA Europe.

Την επόμενη χρονιά, 1997-98, υπήρξαν διοργανωτικές αλλαγές καθώς δημιουργήθηκαν οι Α1 και Α2 Εθνική Κατηγορία. Η Α1 Εθνική, όπου συμμετείχε και το Παλαιό Φάληρο, συνετέθη από 12 ομάδες, δύο λιγότερες από τα προηγούμενα χρόνια. Η πορεία της ομάδας, επιβαρυμένη και από τα έξοδα της προηγούμενης χρονιάς, ήταν κάκιστη με αποτέλεσμα να υποστεί 21 ήττες σε 22 αγώνες. Σαν αποτέλεσμα κατετάγη τελευταία και υποβιβάστηκε.Αρχείο εφημερίδας «Αθλητική Ηχώ», φύλλο 6 Απριλίου 1998, σελίδα 30. Στο θεσμό του Κυπέλλου διαγωνίστηκε απευθείας στη «Φάση των 16» όπου και αποκλείστηκε από τις Εσπερίδες Καλλιθέας με σκορ 65-53.

Την περίοδο 1998-99 η ομάδα του Παλαιού Φαλήρου διαγωνίστηκε για πρώτη φορά στο Πρωτάθλημα της Α2 Εθνικής που τότε διοργανωνόταν σε έναν Όμιλο. Στη διοργάνωση του Κυπέλλου πέτυχε την πρώτη του νίκη στην 1η Αγωνιστική της Β' Φάσης, όταν επικράτησε με σκορ 37-47 του Φ.Ο. Καρδίτσας. Εντούτοις, αποκλείστηκε με τη σειρά της από τον Οίακα Ναυπλίου με σκορ 38-40.

 Η δεκαετία του 2000 (1999-2005) 
Η αλλαγή της χιλιετίας βρήκε την ομάδα του Παλαιού Φαλήρου να αγωνίζεται στην Α2 Εθνική Κατηγορία, η οποία διεξαγόταν τότε σε ένα και μοναδικό Όμιλο των 12 συλλόγων, ενώ υπήρχε και Β' Εθνική μέχρι και το καλοκαίρι του 2003.

Την αγωνιστική περίοδο 1999-00 η ομάδα του Παλαιού Φαλήρου επιβεβαίωσε πως βρίσκεται σε αγωνιστική κάμψη, καθώς η συγκομιδή της ήταν μέτρια: 7 νίκες και 15 ήττες.«Βαθμολογία Α2 Εθνικής Κατηγορίας Γυναικών 1999-2000», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική βαθμολογική κατάταξη τοποθετήθηκε στη 10η θέση, πάνω, ωστόσο από τη ζώνη του υποβιβασμού. Σε ό,τι αφορά το θεσμό του Κυπέλλου Ελλάδος, ο σύλλογος αποκλείστηκε στην πρεμιέρα από το Μεγάλο Αλέξανδρο Θεσσαλονίκης με σκορ 55-76.

Την επόμενη περίοδο, 2000-01, ο σύλλογος είχε την ίδια ακριβώς επίδοση στο Πρωτάθλημα της Α2 Εθνικής, ωστόσο αυτή τη φορά κινδύνευσε σοβαρά να υποβιβαστεί καθώς παρατηρήθηκε τριπλή ισοβαθμία για τις θέσεις 9 έως 11 ανάμεσα στον Πρωτέα Βούλας, το Παλαιό Φάληρο και τον Αχιλλέα Τριανδρίας, καθεμία από τις οποίες συγκέντρωσε 7 νίκες και 15 ήττες.«Βαθμολογία Α2 Εθνικής Κατηγορίας Γυναικών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Άτυχος στάθηκε τελικά ο Αχιλλέας που υποβιβάστηκε, ενώ το Παλαιό Φάληρο τοποθετήθηκε τελικά στη 10η θέση και παρέμεινε στην Κατηγορία. Την ίδια χρονιά το τελευταίο αποκλείστηκε ξανά στην πρεμιέρα, όπου ηττήθηκε με σκορ 54-47 από την Ηλιούπολη.

Την περίοδο 2001-02 το Παλαιό Φάληρο εξασφάλισε την παραμονή του στην Α2 Εθνική με μεγαλύτερη άνεση. Συγκεκριμένα συγκέντρωσε 13 νίκες και 9 ήττες, ολοκληρώνοντας τις αγωνιστικές του υποχρεώσεις στην 7η θέση της τελικής βαθμολογίας.«Βαθμολογία Α2 Εθνικής Κατηγορίας Γυναικών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στη διοργάνωση του Κυπέλλου ο σύλλογος συμμετείχε σε δύο παιχνίδια συνολικά. Στην Α' Φάση πέρασε αρχικά την Προποντίδα άνευ αγώνος και στη συνέχεια απέκλεισε τον Άρη Θήβας με σκορ 60-62. Στην 1η Αγωνιστική της Β' Φάσης ηττήθηκε από τον Απόλλωνα Καλαμαριάς με σκορ 82-68 και η πορεία του διακόπηκε.

Την αγωνιστική περίοδο 2002-03 η ομάδα του Παλαιού Φαλήρου συγκέντρωσε 14 νίκες και 8 ήττες και ισοβάθμισε με το Περιστέρι στις θέσεις 3 και 4.«Βαθμολογία Α2 Εθνικής Κατηγορίας Γυναικών 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Βάσει των μεταξύ τους αποτελεσμάτων βρέθηκε στη χαμηλότερη εκ των δύο. Σε ό,τι αφορά το Κύπελλο, η ομάδα πέρασε επιτυχώς το εμπόδιο - συπτωματικά - του Περιστερίου στην πρεμιέρα με σκορ 40-47. Εντούτοις, σε μια άτυπη ρεβάνς για την προηγούμενη σαιζόν, ο Άρης Θήβας απέκλεισε το Παλαιό Φάληρο στη 2η Αγωνιστική της Α' Φάσης με σκορ 52-44.

Το καλοκαίρι του 2003 πραγματοποίηθηκαν ριζικές αλλαγές στα γυναικεία Πρωταθλήματα της Ε.Ο.Κ. με τη Β' Εθνική να καταργείται και την Α2 να διαχωρίζεται σε δύο Ομίλους. Οι ζυμώσεις αυτές οδήγησαν το Παλαιό Φάληρο στην Α1 Εθνική, παρόλο που δεν είχε καταλάβει μία από τις κορυφαίες θέσεις την προηγούμενη χρονιά. Ένα επιπλέον σημαντικό γεγονός του ίδιου καλοκαιριού ήταν η κατεδάφιση της φυσικής έδρας του συλλόγου, του «Ρέστειου» Κλειστού Γυμναστηρίου προκειμένου να διεξαχθούν έργα για τους Ολυμπιακούς Αγώνες της επόμενης χρονιάς.«Αθλητικές Εγκαταστάσεις», πληροφορίες στον επίσημο ιστότοπο του Δήμου Παλαιού Φαλήρου. Η κατεδάφιση έγινε παρουσία αστυνομίας και βρήκε αντίθετους τους ιθύνοντες του συλλόγου. Τα εγκαίνια του νέου «Ρέστειου» έγιναν μία δεκαετία αργότερα (2014) και μέχρι τότε την ομάδα φιλοξενούσαν διάφοροι άλλοι χώροι.

Η παραμονή της ομάδας στο κορυφαίο Πρωτάθλημα αποδείχτηκε βραχυπρόθεσμη τη δεδομένη στιγμή, καθώς σε ολόκληρη τη διάρκεια της περιόδου 2003-04 σημείωσε μόλις μία νίκη σε 26 αγώνες.«Βαθμολογία Α2 Εθνικής Κατηγορίας Γυναικών 2003-2004», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική βαθμολογική κατάταξη κατέλαβε, κατά συνέπεια, τη 14η και τελευταία θέση και επέστρεψε το επόμενο φθινόπωρο στην αμέσως χαμηλότερη κατηγορία. Στο Κύπελλο αντίστοιχα συνετρίβη στην 1η Αγωνιστική της Β' Φάσης από τις Εσπερίδες Καλλιθέας με σκορ 43-91. Παραγωγικότερη σκόρερ για την ομάδα στο Πρωτάθλημα ήταν η Δήμητρα Τσουκαλά (356 πόντοι, 25 αγώνες, 14,24 κατά μ.ό.), με την Τόνια Πιτσάκη να ακολουθεί (267 πόντοι, 26 αγώνες, 10,27 κατά μ.ό.).«Palaio Faliro Stats Regular Season 2003-2004», πληροφορίες στον ιστότοπο (Galanis) SportsData.gr.

Την επόμενη αγωνιστική περίοδο, 2004-05, οπότε και τον Όμιλο Νότου της Α2 Εθνικής συνέθεσαν 12 σύλλογοι, συμμετείχε σε αυτόν το Παλαιό Φάληρο.«Βαθμολογία Α2 Εθνικής Κατηγορίας Γυναικών (Όμιλος Νότου) 2004-2005», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο περιβάλλον αυτό επέδειξε μεγάλη ανταγωνιστικότητα, συλλέγοντας μέχρι το τέλος της αγωνιστικής δράσης 18 νίκες και 4 ήττες. Στον τελικό βαθμολογικό πίνακα τοποθετήθηκε στην 3η θέση, χωρίς να παρατηρείται ισοβαθμία. Στα πλαίσια της Α' Φάσης του Κυπέλλου το Παλαιό Φάληρο επικράτησε στην πρεμιέρα του Περιστερίου με σκορ 44-46, ενώ συνέχισε νικηφόρα αποκλείοντας και την Αγία Παρασκευή με σκορ 59-53.«Η Νήαρ Ηστ στο δρόμο του ΑΓΟΡ», άρθρο στον ιστότοπο της εφημερίδας «Πατρίς», 14 Σεπτεμβρίου 2004. Την 3η Αγωνιστική την πέρασε άνευ αγώνος, για να διακοπεί η πορεία του στην 4η Αγωνιστική από τον Άρη Θήβας με μεγάλη διαφορά, 37-71.

 Η δεκαετία του 2000 (2005-2010) 
Τη χρονιά 2005-06, οπότε και οι ομάδες του Ομίλου Νότου αυξήθηκαν σε 14, το Παλαιό Φάληρο έδειξε και πάλι καλό αγωνιστικό πρόσωπο, ολοκληρώνοντας τις αγωνιστικές του υποχρεώσεις στην 4η θέση.«Βαθμολογία Α2 Εθνικής Κατηγορίας Γυναικών (Όμιλος Νότου) 2005-2006», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Αναλυτικότερα συμπλήρωσε τις 19 νίκες και 7 ήττες, ισοβαθμώντας με τον Παγχικό, ο οποίος, ωστόσο, κατετάγη μία θέση χαμηλότερα. Προπονητής της ομάδας την περίοδο αυτή ανέλαβε ο Αντώνης Μπουμπούς. Στο θεσμό του Κυπέλλου Ελλάδος οι κυανοκίτρινες νίκησαν στην Α' Φάση τον Ηρόδοτο με σκορ 42-45, ενώ στη Β' Φάση προσέθεσαν ακόμη μία νίκη στο ενεργητικό τους απέναντι στον Απόλλωνα Καρδίτσας, τον οποίο νίκησαν με ευρεία διαφορά, 38-70.«Αποτελέσματα Κυπέλου», άρθρο στον ιστότοπο του ΣΠΟΡ FM, 26 Σεπτεμβρίου 2005. Τελικά, αποκλείστηκαν στη Φάση των 16 από τις Εσπερίδες με σκορ 42-81.«Μικρά», άρθρο στον ιστότοπο της εφημερίδας «Πατρίς», 3 Οκτωβρίου 2005.

Η αγωνιστική περίοδος 2006-07 κύλισε για την ομάδα του Παλαιού Φαλήρου, όπως ακριβώς και η προηγούμενη: με 19 νίκες και 7 ήττες κατέλαβε την 4η θέση στον Όμιλό της, χωρίς να σημειωθεί αυτή τη φορά ισοβαθμία.«Βαθμολογία Α2 Εθνικής Κατηγορίας Γυναικών (Όμιλος Νότου) 2006-2007», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ακόμη και η πορεία της στο Κύπελλο παρουσίασε ομοιότητες: στην Α' Φάση υποχρέωσε σε συντριπτική ήττα την Άμιλλα Τριπόλεως με σκορ 93-39, ενώ στη Β' Φάση νίκησε με το εξωπραγματικό 130-38 το Φ.Ο. Αριδαίας. Σταμάτησε στη «Φάση των 16» κατόπιν ήττας από την ομάδα της Siemens με σκορ 52-72.

Την επόμενη χρονιά, 2007-08, παντα με προπονητή τον Αντώνη Μπουμπού, η ομάδα του Παλαιού Φαλήρου είχε μια σημαντική επιτυχία, αυτή της κατάκτησης του Πρωταθλήματος της Α2 Εθνικής για τον Όμιλο Νότου.«Βαθμολογία Α2 Εθνικής Κατηγορίας Γυναικών (Όμιλος Νότου) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλήτριες Α2 Εθνικής Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητής το Παλαιό Φάληρο», άρθρο στον ιστότοπο SentraGoal.gr, 21 Απριλίου 2008. Σε ολόκληρη τη διάρκεια των 26 αγωνιστικών του Πρωταθλήματος υπέστη μία μόλις ήττα. Η κατάκτηση του τίτλου συνοδεύτηκε και από την άνοδο στην Α1 Εθνική μετά από τέσσερα χρόνια. Ιδιαίτερα επιτυχημένη ήταν και η παρουσία της ομάδας στο Κύπελλο Ελλάδος. Στην Α' Φάση ξεπέρασε το εμπόδιο του Αττάλου με το συντηρητικό σκορ 39-36.«Το Κύπελλο Γυναικών», άρθρο στον ιστότοπο Sport24.gr, 23 Σεπτεμβρίου 2007. Στη Β' Φάση απέκλεισε τον Ηρακλή Θεσσαλονίκης με σκορ 62-49,«Πράσινη Πρόκριση», άρθρο στον ιστότοπο SentraGoal.gr, 18 Οκτωβρίου 2007. ενώ ξεπέρασε τη Γ' Φάση άνευ αγώνος. Στη «Φάση των 8» επικράτησε μιας έτερης ομάδας της Θεσσαλονίκης, του Μεγάλου Αλεξάνδρου, με σκορ 56-53, λαμβάνοντας εισιτήριο για το Final-4.«Στο φάιναλ φορ τέσσερις», άρθρο στον ιστότοπο SentraGoal.gr, 1 Νοεμβρίου 2007. Το τελευταίο έλαβε χώρα στη Βέροια στις 15 και 16 Μαρτίου 2008. Στον Ημιτελικό το Παλαιό Φάληρο δεν κατάφερε να ξεπεράσει το εμπόδιο του Απόλλωνα Πτολεμαΐδας, ο οποίος πέρασε στον Τελικό με σκορ 65-52.««Μονομαχία» για το τρόπαιο μεταξύ Εσπερίδων και Απόλλωνα Πτολεμαΐδας», άρθρο στον ιστότοπο In.gr, 15 Μαρτίου 2008. Στο Μικρό Τελικό του θεσμού το Παλαιό Φάληρο έχασε περαιτέρω από τον Αθηναϊκό με οριακό σκορ 53-52.«Τρίτος ο Αθηναϊκός», άρθρο στον ιστότοπο SentraGoal.gr, 17 Μαρτίου 2008.

Η αγωνιστική περίοδος 2008-09 ήταν η καλύτερη αγωνιστικά στην πρόσφατη ιστορία του συλλόγου. Αγωνιζόμενος στην Α1 Εθνική, συγκέντρωσε 17 νίκες και 9 ήττες σε διπλά παιχνίδια απέναντι σε 13 αντιπάλους.«Βαθμολογία Α1 Εθνικής Κατηγορίας Γυναικών 2008-2009», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα βρέθηκε στην 5η θέση, χωρίς να παρατηρείται ισοβαθμία με άλλη ομάδα. Παραγωγικότερη σκόρερ για την ομάδα ήταν η Αμερικανίδα σέντερ, Τίνα Μίλερ (311 πόντοι, 21 αγώνες, 14,8 κατά μ.ό.), με την Αμερικανίδα γκαρντ Κριστίν Χάινι να ακολουθεί (185 πόντοι, 18 αγώνες, 10,28 κατά μ.ό.).«Palaio Faliro Stats Regular Season 2008-2009», πληροφορίες στον ιστότοπο (Galanis) SportsData.gr. Αμφότερες συμμετείχαν και στο All-Star Game της χρονιάς.«All Star Game Γυναικών στην Βέροια», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 17 Μαρτίου 2009.

Εξαιρετικά επιτυχημένη ήταν και η πορεία της ομάδας στο Κύπελλο Ελλάδος. Ξεκίνησε την πορεία του από τη Β' Φάση όπου και υποχρέωσε τον Απόλλωνα Καρδίτσας σε εμφατική ήττα με σκορ 27-76.«Η Πορεία ως το Final Four», άρθρο στον ιστότοπο WePlayBall.gr, 6 Φεβρουαρίου 2009. Στη «Φάση των 16» έκαμψε την αντίσταση της Αμαρυλλίδος Βριλησσίων με σκορ 40-54,«Γυναίκες», άρθρο στον ιστότοπο της εφημερίδας «Πατρίς», 6 Οκτωβρίου 2008.«Έγινε... του «διπλού»!», άρθρο στον ιστότοπο Gazzetta.gr, 5 Οκτωβρίου 2008. ενώ στη «Φάση των 8» ήταν σειρά του Μεγάλου Αλεξάνδρου να υποκύψει με σκορ 72-64. Με τον τρόπο αυτό έφτασε για δεύτερη συνεχόμενη χρονιά στο Final-4, το οποίο διεξήχθη στα Άνω Λιόσια στις 7 και 8 Μαρτίου 2009. Στον Ημιτελικό συνέτριψε τον Άρη Χολαργού με σκορ 93-23.«Κύπελλο Γυναικών: ΑΚΟ Άρης Χολαργού – ΑΟ Π. Φαλήρου 23-93», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 7 Μαρτίου 2009.«Γυναίκες: Εσπερίδες-Π. Φάληρο ο τελικός Κυπέλλου», άρθρο στον ιστότοπο SentraGoal.gr, 7 Μαρτίου 2009. Στο Μεγάλο Τελικό, στα όνειρα της ομάδας για το Τρόπαιο έδωσαν τέλος οι Εσπερίδες Καλλιθέας με σκορ 70-58 στην παράταση (53-53 κανονική διάρκεια).«Παλαιό Φάληρο-Εσπερίδες: 58-70», άρθρο στον ιστότοπο Sport24.gr, 8 Μαρτίου 2009.«Κύπελλο (Γ): Παραμονή στο θρόνο για τις Εσπερίδες», άρθρο στον ιστότοπο Contra.gr, 8 Μαρτίου 2009.«Γυναίκες: 4ο σερί Κύπελλο οι Εσπερίδες!», άρθρο στον ιστότοπο SentraGoal.gr, 8 Μαρτίου 2009.

Προπονητής της ομάδας ήταν όπως και τα προηγούμενα χρόνια ο Αντώνης Μπουμπούς, πρόεδρος ο Γιώργος Πατέρας, έφορος ο Γιώργος Κυπαρίσους και γενικός αρχηγός ο Κώστας Κεραμιδάς.«Ανακοίνωσε το ρόστερ το Π.Φάληρο», άρθρο στον ιστότοπο του ΣΠΟΡ FM, 22 Αυγούστου 2008.

Έχοντας καταλάβει την 5η θέση στο Πρωτάθλημα ο σύλλογος βρισκόταν έξω από τη ζώνη των ομάδων με το δικαίωμα συμμετοχής στο EuroCup Γυναικών. Από τη στιγμή όμως, που δεν δήλωσαν συμμετοχή στο θεσμό οι δεύτερες και κυπελλούχες Εσπερίδες και ο τρίτος Παναθηναϊκός, ο δρόμος άνοιξε για την ομάδα του Παλαιού Φαλήρου.«EuroCup Women Teams For 2009 - 10 Announced», άρθρο στον επίσημο ιστότοπο της FIBA Europe, 19 Ιουλίου 2009. Ωστόσο το Νοέμβριο του 2009, με έγγραφό που απέστειλε στην Ελληνική Ομοσπονδία Καλαθοσφαίρισης, το Παλαιό Φάληρο ανακοίνωσε ότι αδυνατεί να καλύψει τα έξοδα των μετακινήσεων στα ευρωπαϊκά ταξίδια και αποχωρεί από τη διοργάνωση.«A.C. Paleo Faliro Pulls Out Of EuroCup Women», άρθρο στον επίσημο ιστότοπο της FIBA Europe, 10 Νοεμβρίου 2009.«Επιστολή-διευκρίνιση του Φαλήρου», άρθρο στον ιστότοπο WePlayBall.gr, 19 Νοεμβρίου 2009.

Την επόμενη χρονιά, 2009-10, το Παλαιό Φάληρο αγωνίστηκε για μία ακόμη χρονιά στην Α1 Εθνική Κατηγορία, διεκδικώντας το Πρωτάθλημα απέναντι σε 13 συλλόγους από ολόκληρη την Ελλάδα.«Βαθμολογία Α1 Εθνικής Κατηγορίας Γυναικών 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στην τελική βαθμολογική κατάταξη έπεσε στην 9η θέση, αρκετά πάνω, ωστόσο, από τη ζώνη του υποβιβασμού. Ο απολογισμός της περιόδου ήταν 10 νίκες και 14 ήττες. Καλύτερη σκόρερ της ομάδας αναδείχθηκε η Αμερικανίδα Τρίσα Σκίμπε (385 πόντοι, 22 αγώνες, 17,5 κατά μ.ό.), ενώ ακολούθησαν οι Κάρεν Μουρντ (232 πόντοι, 20 αγώνες, 11,6 κατά μ.ό.) και Μάγδα Καραμπατζάκη (217 πόντοι, 22 αγώνες, 9,86 κατά μ.ό.).«Palaio Faliro Stats Regular Season 2009-2010», πληροφορίες στον ιστότοπο (Galanis) SportsData.gr. Στη διοργάνωση του Κυπέλλου Ελλάδος το Παλαιό Φάληρο αγωνίστηκε απευθείας στη Β' Φάση όπου και απέκλεισε με σκορ 51-86 τον Πρωτέα Βούλας.«Εκτός Σπόρτιγκ, Αίας Ευόσμου», άρθρο στον ιστότοπο του ΣΠΟΡ FM, 21 Οκτωβρίου 2009.«Τα αποτελέσματα της 2ης φάσης του Κυπέλλου Γυναικών» , άρθρο στον ιστότοπο BasketNet.gr, 21 Οκτωβρίου 2009. Στη συνέχεια ηττήθηκε στη «Φάση των 16» με σκορ 66-60 από τον Απόλλωνα Πτολεμαΐδας, με αποτέλεσμα να μην συνεχίσει περαιτέρω.«Final-4 Κυπέλλου Γυναικών: Η πορεία προς τον τίτλο», άρθρο στον ιστότοπο WePlayBall.gr, 16 Απριλίου 2010.

 Η δεκαετία του 2010 
Τα μεγάλα οικονομικά ανοίγματα του συλλόγου τα προηγούμενα χρόνια άφησαν στο σύλλογο με δυσβάστακτα χρέη,«Η λίστα της ντροπής!», άρθρο στον ιστότοπο WePlayBall.gr, 14 Ιουνίου 2011. τα οποία δεν είχε τρόπο να καλύψει και να συνεχίσει ταυτόχρονα να αγωνίζεται στην Α1 Εθνική. Για το λόγο αυτό, ενώ δεν είχε υποβιβαστεί για αγωνιστικούς λόγους, οι υπεύθυνοι του συλλόγου γνωστοποίησαν στην Ε.Ο.Κ. στις αρχές Οκτωβρίου 2010 πως το Παλαιό Φάληρο αποσυρόταν από την κορυφαία κατηγορία.«Αποχώρησε το Παλαιό Φάληρο», άρθρο στον ιστότοπο Sport24.gr, 6 Οκτωβρίου 2010. Τη θέση του πήρε η Αμαρυλλίδα Βριλησσίων, ενώ ο αγώνας Κυπέλλου στον οποίο ήταν προγραμματισμένο να συμμετάσχει κατακυρώθηκε υπέρ του Πρωτέα Βούλας με σκορ 20-0.«Αποτελέσματα Κυπέλλου: Τυφώνας στην Καλλιθέα ο Αθηναϊκός», άρθρο στον ιστότοπο WePlayBall.gr, 20 Οκτωβρίου 2010. Η λειτουργία του τμήματος ανεστάλη για τη χρονιά 2010-11 και ήδη από το προηγούμενο καλοκαίρι όλες οι παίκτριες της ομάδας είχαν παραχωρηθεί. Επιπλέον παρελθόν αποτέλεσε μετά από πέντε χρόνια ο προπονητής Αντώνης Μπουμπούς και ο άμεσος συνεργάτης του, Γρηγόρης Τασιόπουλος.«Τέλος εποχής για Μπουμπού στο Φάληρο», άρθρο στον ιστότοπο WePlayBall.gr, 12 Ιουλίου 2010.

Η ανασύσταση του τμήματος έλαβε χώρα το καλοκαίρι του 2011, οπότε και ανακοινώθηκε η συμμετοχή του στο επόμενο Πρωτάθλημα Γυναικών της Ε.Σ.ΚΑ. Νότιας Αττικής. Υπεύθυνος του τμήματος ανέλαβε ο Γιάννης Τσαπρούνης, ενώ καθήκοντα πρώτου προπονητή ανέλαβε ο Κυριάκος Αράπης με βοηθό τον Κώστα Τσίμπα.«Το Παλαιό Φάληρο είναι εδώ!», άρθρο στον ιστότοπο WePlayBall.gr, 12 Ιουλίου 2011. Την περίοδο 2011-12 μέρος στο τοπικό Πρωτάθλημα έλαβαν 16 σύλλογοι, με το Παλαιό Φάληρο να καταλαμβάνει τη 10η θέση στην τελική βαθμολογική κατάταξη.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 1 Απριλίου 2012.

Την επόμενη αγωνιστική περίοδο 2012-13 το Παλαιό Φάληρο ανασυντάχθηκε. Με νέο προπονητή τον Παναγιώτη Κούτση «Παλαιό Φάληρο: Νέος κόουτς!», άρθρο στον ιστότοπο Athlisi.com, 11 Απριλίου 2012. συμμετείχε εκ νέου στο τοπικό Πρωτάθλημα των 16 ομάδων, καταφέρνοντας να ολοκληρώσει την κανονική περίοδο στην κορυφή του βαθμολογικού πίνακα.«Αποτελέσματα ΕΣΚΑΝΑ: Ώρα για πλέι οφ!», άρθρο στον ιστότοπο WePlayBall.gr, 15 Απριλίου 2013. Στη συνέχεια αντιμετώπισε στη διαδικασία των Play-offs το Φοίνικα Πειραιώς, απέναντι στον οποίο πέτυχε δύο διαδοχικές νίκες (48-39 εντός, 40-59 εκτός).«Αποτελέσματα Πλέι Οφ ΕΣΚΑΝΑ: "Εκδίκηση" της Ελευθερίας στην Αργυρούπολη, κράτησε την έδρα το Φάληρο!», άρθρο στον ιστότοπο WePlayBall.gr, 25 Απριλίου 2013.«Αποτελέσματα Πλέι Οφ ΕΣΚΑΝΑ: Με "σκούπα" στον τελικό το Φάληρο!», άρθρο στον ιστότοπο WePlayBall.gr, 28 Απριλίου 2013. Στη σειρά των Τελικών το Παλαιό Φάληρο βρέθηκε απέναντι στην Ελευθερία Μοσχάτου έχοντας ανάγκη δύο νίκες για να επιστρέψει στις εθνικές κατηγορίες. Δύο νέες διαδοχικές νίκες (56-54 εντός, 48-53 εκτός) οδήγησαν την ομάδα στην Α2 Εθνική Κατηγορία.«Αποτελέσματα Πλέι Οφ ΕΣΚΑΝΑ: Πρώτο (αγχωτικό) βήμα για Α2 από το Φάληρο!», άρθρο στον ιστότοπο WePlayBall.gr, 13 Μαΐου 2013.«Αποτελέσματα ΕΣΚΑΝΑ: Το Φάληρο επιστρέφει στην Α2!», άρθρο στον ιστότοπο WePlayBall.gr, 16 Μαΐου 2013.«Στην Α2 με θρίλερ το Παλαιό Φάληρο» , άρθρο στον ιστότοπο WomenSports.gr, 17 Μαΐου 2013.«Στην Α2 γυναικών το Π. Φάληρο!», άρθρο στον ιστότοπο BasketNet.gr, 17 Μαΐου 2013.

Μετά την άνοδό του στην Α2 Εθνική το Παλαιό Φάληρο εντάχθηκε στον Όμιλο Νότου την περίοδο 2013-14, τον οποίο συνέθεσαν 12 ομάδες.«Βαθμολογία Α2 Εθνικής Κατηγορίας Γυναικών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Προπονητής του συλλόγου συνέχισε να διατελεί ο Κούτσης με βοηθό το Γιάννη Σοϊλεμετζίδη. Υπεύθυνοι των τμημάτων καλαθοσφαίρισης ήταν οι Παναγιώτης Σμυρνιώτης και Κώστας Ρήγας, ενώ γενικός αρχηγός ο Γιάννης Τσαπρούνης. Έχοντας συγκεντρώσει 11 νίκες και 11 ήττες, η ομάδα κατέλαβε την 7η θέση του τελικού βαθμολογικού πίνακα, με αποτέλεσμα να παραμείνει στην κατηγορία το επόμενο φθινόπωρο.«Αποτελέσματα Α2 Νότου: Στην Α1 η Τερψιθέα, έπεσε στην ΕΣΚΑ η Νέα Κηφισιά!», άρθρο στον ιστότοπο WePlayBall.gr, 13 Απριλίου 2014. Στο θεσμό του Κυπέλλου, όπου επίσης επέστρεψε η ομάδα, νίκησε στην πρεμιέρα τον Εύνικο με σκορ 55-49,«Στο «νήμα» η Πυλαία, πέρασαν Ηρόδοτος και Σπόρτιγκ» , άρθρο στον ιστότοπο PameSports.gr, 22 Σεπτεμβρίου 2013.«Τα αποτελέσματα του Κυπέλλου», άρθρο στον ιστότοπο BasketBlog.gr, 22 Σεπτεμβρίου 2013. για να ηττηθεί με τη σειρά της στη 2η Αγωνιστική της Α' Φάσης από την Τερψιθέα Γλυφάδας με σκορ 44-43.«Αποτελέσματα Γυναικών», άρθρο στον ιστότοπο EBasket.gr, 29 Σεπτεμβρίου 2013.«Τα αποτελέσματα στο Κύπελλο γυναικών» , άρθρο στον ιστότοπο BasketNet.gr, 29 Σεπτεμβρίου 2013.

Την επόμενη χρονιά, 2014-15, πάντα στα πλαίσια του Ομίλου Νότου, το Παλαιό Φάληρο δεν κατάφερε να διακριθεί, τερμάτισε, ωστόσο, πάνω από τη ζώνη του υποβιβασμού και ειδικότερα στην 9η θέση σε σύνολο 12 συλλόγων.«Βαθμολογία Α2 Εθνικής Κατηγορίας Γυναικών (Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ο απολογισμός της χρονιάς ήταν 8 νίκες και 14 ήττες.«Αποτελέσματα Α2 Νότου: Πέρασε και από τη Νέα Σμύρνη ο Κρόνος, φινάλε χωρίς συγκινήσεις!», άρθρο στον ιστότοπο WePlayBall.gr, 5 Απριλίου 2015. Σε ό,τι αφορά το Κύπελλο Ελλάδος, η ομάδα ξεπέρασε στην 1η Αγωνιστική το εμπόδιο του Ηροδότου με σκορ 51-54.«Ήττα-αποκλεισμός από το κύπελλο για τον Ηρόδοτο», άρθρο στον ιστότοπο NeaKriti.gr, 14 Σεπτεμβρίου 2014.«Τα αποτελέσματα στο Νότο» , άρθρο στον ιστότοπο WomenSports.gr, 14 Σεπτεμβρίου 2014. Αποκλείστηκε από τη συνέχεια της διοργάνωσης, όταν γνώρισε την ήττα εντός έδρας στην επόμενη Αγωνιστική από τον Άρη Πετρούπολης με σκορ 52-61.«Κύπελλο Ελλάδας Γυναικών: Καρέ «διπλών»», άρθρο στον ιστότοπο OnSports.gr, 22 Σεπτεμβρίου 2014.«Κύπελλο Ελλάδος Γυναικών: Πράξη 2η», άρθρο στον ιστότοπο Gazzetta.gr, 21 Σεπτεμβρίου 2014.

Την επόμενη περίοδο, 2015-16, το δυναμικό του Ομίλου Νότου ανήλθε στις 11 ομάδες.«Βαθμολογία Α2 Εθνικής Κατηγορίας Γυναικών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στο πλαίσιο αυτό η ομάδα του Παλαιού Φαλήρου, με προπονητές τους Παναγιώτη Κούτση και Θάνο Αλεξανδρόπουλο, συγκέντρωσε 11 νίκες και 9 ήττες.«Αποτελέσματα Α2 Νότου: Φιέστα της Δάφνης για την ιστορική άνοδο στην Α1!», άρθρο στον ιστότοπο WePlayBall.gr, 15 Απριλίου 2016. Ισοβάθμισε με τον Ίκαρο Καλλιθέας, ωστόσο βάσει των μεταξύ τους αποτελεσμάτων τοποθετήθηκε υψηλότερα και συγκεκριμένα στην 5η θέση της τελικής κατάταξης. Η παρουσία της ομάδας στο Κύπελλο αποδείχθηκε σύντομη, καθώς γνώρισε την ήττα στο πρώτο της παιχνίδι με σκορ 58-51 από το Φάρο Κερατσινίου.«Δράση στο Κύπελλο Γυναικών» , άρθρο στον ιστότοπο BasketNet.gr, 23 Σεπτεμβρίου 2015.«Πέρασε στην επόμενη φάση το γυναικείο του Φάρου Κερατσινίου», άρθρο στον ιστότοπο Tsiotras.blogspot.gr, 23 Σεπτεμβρίου 2015.

Το καλοκαίρι του 2016, η διοίκηση του Παλαιού Φαλήρου έλαβε για δεύτερη φορά μέσα σε λίγα χρόνια να αποχωρήσει εθελοντικά από τις εθνικές κατηγορίες λόγω οικονομικών προβλημάτων. Τόσο οι υπέυθυνοι του τμήματος όσο και η προπονητική ομάδα διέκοψαν τη συνεργασία τους με το σύλλογο.««Θύμα» των οικονομικών το Π. Φάληρο – Υποβιβάζεται στην ΕΣΚΑΝΑ!», άρθρο στον ιστότοπο Woman2Woman.gr, 11 Ιουνίου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλο1973-74 1Πανελλήνιο 4 - 0-3 - - ? - --  -  -1974-75 1Πανελλήνιο 1 - 4-0 - - ? - --  -  -1975-76 1Πανελλήνιο 3 - 2-2 - - ? - --  -  -1976-77 1Πανελλήνιο 2 - 3-1 - - ? - --  -  -1981-82 1Πανελλήνιο 1 - ? - - ? - --  -  -1982-83 1Πανελλήνιο ? - ? - - ? - -European Cup (1)  ?  ?1985-86 1Α' Εθνική 3 - 13-5 - - ? - --  -  -1986-87 1Α' Εθνική ? - ? - - ? - -Ronchetti Cup (2)  Α' Φάση  0-21987-88 1Α' Εθνική 11 - 7-15 - - ? - --  -  -1988-89 2Β' Εθνική ? - ? - - ? - --  -  -1990-91 1Α' Εθνική 10 - 6-16 - - ? - --  -  -1991-92 1Α' Εθνική 8 - 8-14 - - ? - --  -  -1992-93 1Α' Εθνική 12 - 7-19 - - ? - --  -  -1993-94 1Α' Εθνική 10 - 10-16 - - ? - --  -  -1994-95 1Α' Εθνική 9 - 12-14 - - ? - --  -  -1995-96 1Α' Εθνική 3 - 16-10 - - ? 2η - Β' Φάσης 1-  -  -1996-97 1Α' Εθνική 10 - 10-16 - - ? 2η - Β' Φάσης 1Ronchetti Cup (2)  Α' Φάση  0-41997-98 1Α1 Εθνική 12 - 1-21 - - ? Φάση των 16 1-  -  -1998-99 2Α2 Εθνική ? - ? - - ? 2η - Β' Φάσης 2-  -  -1999-00 2Α2 Εθνική 10 - 7-15 - - ? Α' Φάση 1-  -  -2000-01 2Α2 Εθνική 10 - 7-15 - - ? 1η - Α' Φάσης 1-  -  -2001-02 2Α2 Εθνική 7 - 13-9 - - ? 1η - B' Φάσης 2-  -  -2002-03 2Α2 Εθνική 4 - 14-8 - - ? 2η - A' Φάσης 2-  -  -2003-04 1Α1 Εθνική 14 - 1-25 - - ? 1η - B' Φάσης 1-  -  -2004-05 2Α2 Εθνική 3 - 18-4 - - Δήμητρα Τσουκαλά 4η - A' Φάσης 3-  -  -2005-06 2Α2 Εθνική 4 - 19-7 - - ? Φάση των 16 3-  -  -2006-07 2Α2 Εθνική 4 - 19-7 - - ? Φάση των 16 3-  -  -2007-08 2Α2 Εθνική 1 - 25-1 - - ? Μικρός Τελικός 5-  -  -2008-09 1Α1 Εθνική 5 - 17-9 - - Τίνα Μίλερ Μικρός Τελικός 5-  -  -2009-10 1Α1 Εθνική 9 - 10-14 - - Τρίσα Σκίμπε Φάση των 16 2-  -  -2013-14 2Α2 Εθνική 7 - 11-11 - - ? 2η - Α' Φάσης 2-  -  -2014-15 2Α2 Εθνική 9 - 8-14 - - ? 2η - Α' Φάσης 2-  -  -2015-16 2Α2 Εθνική 5 - 11-9 - - ? 1η - Α' Φάσης 1-  -  -

 Πρόσωπα 
+Διακεκριμένες καλαθοσφαιρίστριεςΕθνΟνοματεπώνυμο  Μαριάννα Αξιοπούλου  Ελένη Βλάνη  Φωτούλα Βολωνάκη  Ζέφη Γιαμπάνη  Ζωή Δημητράκου  Ματίνα Ελευθεριάδου  Μαρία Ζαχαράκη  Βασιλική Θεοδωρέλη  Δέσποινα Θεοδωρομανωλάκη  Τατιάνα Καββαδία  Μάγδα Καραμπατζάκη  Γεωργία Νταή  Μπέτυ Παυλιδάκη  Τόνια Πιτσάκη  Σταυρούλα Πρασσά  Γιασεμί Σαμαντούρα  Ευαγγελία Στεφάτου  Βασιλική Τασοπούλου  Αταλάντη Τασουλή  Βασιλική Τζήμου  Τασία Τσίκουτα  Αντιγόνη Τσίτουρα  Δήμητρα Τσουκαλά  Δήμητρα Χαβαλέ  Ανδριάνα ΧαϊκάληΕθνΟνοματεπώνυμο  Τατιάνα Ζότοβα  Τίνα Μίλερ  Κάρεν Μουρντ  Ιφεάνι Ναμάκα  Μιλίτσα Ντάμποβιτς  Μαρία Σαμορούκοβα  Τρίσα Σκίμπε  Κέλι Σουμάχερ  Νεκόλε Μονκί Τουνσίλ  Κριστίν Χάινι

+ΠροπονητέςΕθνΟνοματεπώνυμοΘητεία  Αντώνης Μπουμπούς  2005 - Ιουλ 2010  Κυριάκος Αράπης  Ιουλ 2011 - Απρ 2012  Παναγιώτης Κούτσης  Απρ 2012 - Ιουν 2016
<div style="clear: both">

 Τρέχουσα αγωνιστική περίοδος 
Κατά την τρέχουσα αγωνιστική περίοδο, ο Α.Ο. Παλαιού Φαλήρου δεν έχει σχηματίσει τμήμα ενήλικων γυναικών και μόνο τα τμήματα υποδομής λαμβάνουν μέρος στα Πρωταθλήματα που διοργανώνει η Ένωση Σωματείων Καλαθοσφαίρισης Νότιας Αττικής.

Έδρα του συλλόγου είναι το Νέο «Ρέστειο» Κλειστό Γυμναστήριο στην περιφερειακή οδό Φλοίσβου – Φαλήρου. Πρόεδρος του διοικητικού συμβουλίου είναι ο Σεραφείμ Πολυχρόνης.

 Τμήματα υποδομής 
Η ομάδα του Παλαιού Φαλήρου, εκτός από το γυναικείο τμήμα, διατηρεί τμήματα νεαρών αθλητριών και κοριτσιών, τα οποία διαγωνίζονται στα αντίστοιχα Πρωταθλήματα που διοργανώνει η Ε.Σ.ΚΑ. Νότιας Αττικής.«Μαύρη σελίδα για το Φάληρο, υποβιβάζεται και επίσημα στο τοπικό!», άρθρο στον ιστότοπο WePlayBall.gr, 11 Ιουνίου 2016. Προπονητής των νεανικών ομάδων είναι από τον Ιούνιο του 2016 ο Κώστας Τσίμπας.«Επιστροφή Τσίμπα στις υποδομές του Π. Φαλήρου, διαζύγιο με Κότσιφα!», άρθρο στον ιστότοπο SportsHero.gr, 29 Ιουνίου 2016.

Την αγωνιστική περίοδο 1991-92 η ομάδα κατέκτησε το Πανελλήνιο Πρωτάθλημα Κορασίδων.«Πρωταθλητές Ελλάδος Κορασίδων», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Παραπομπές 

 Εξωτερικοί σύνδεσμοι 

 Α.Ο. Παλαιού Φαλήρου, επίσημη ιστοσελίδα.
 .
 «Ronchetti Cup 1997: A.C. Paleo Faliro», πληροφορίες στον επίσημο ιστότοπο της FIBA Europe .

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις ομάδων καλαθοσφαίρισης σε άγνωστο έτος